 Cabdirashiid Xasan Mataan oo ka hadlay halka uu ka bilaabmay khilaafkan mudadda dheer soo jiitamayey waxa uu yidhi Taariikhdii xisbiga Ucid iyo kii dib loogu soo neeleey ee New Ucid labaddaba waad ogaydeen, khilaafka xisbiguna maaha mid cusub ee waa mid la bilaabantay markii ay dib u soo baxday New Ucid, sida lala wada socday waxaanu UCID ku soo saarnay tacab badan iyo taageerayaashayaddii oo aad u taageeray, waxaan wakhti badan galiyey in aan maareeyo khilaafka xisbiga, haseyeeshee dagaalo badan oo ku socday xisbiga UCID ayay iyaguna qayb ka ahaadeen, waxa maalin walba la jarayey xubin muhiim ah iyo halbawlayaashii xisbiga, dabayaqaddii Octobar waxa bilaabmay dagaal laba weji leh oo mid loo adeegsanayey Guddoomiyaha xisbiga Faysal Cali Waraabe iyo dagaal loogu tallogalay in la burburiyo,waxaan in badan isku dayey inaan xaliyo khilaafka ka jira xisbiga si aanu xisbigu u burburin, waxaaanay taariikhda xumi ku qormaysa Faysal Cali Waraabe oo noqday dadka loo adeegsanayo burburka xisbiga, Faysal laba jeer buu ku tartamay oo uu ku guuldaraystay doorashaddii, waxaana anagu heshiis la galnay in aanu abuurno UCID cusub, waxaanay ahayd inuu heshiiskaasi fuliyo oo uu daacad ku shaqeeyo, wuxuuse door biday taariikh madow iyo khiyaamo, waxanu xisbiga UCID noqonayaa kii labaad ee burbura inta ay taladda haysay xukuumadan Kulmiye 